CELEX: 32022R0424
Language: et
Date: 2022-03-14 00:00:00
Title: Komisjoni rakendusmäärus (EL) 2022/424, 14. märts 2022, millega muudetakse ja parandatakse rakendusmääruse (EL) 2021/404 I, IV, XV, XVI, XVII ja XXI lisa seoses selliste kolmandate riikide, territooriumide või nende tsoonide või bioturvarühmikute loeteludega, millest on lubatud liitu tuua hobuslasi, lihatooteid, piima, ternespiima, ternespiimatooteid ja piimatooteid, kesti ja veeloomi (EMPs kohaldatav tekst)

15.3.2022   
               
               
                  ET
               
               
                  Euroopa Liidu Teataja
               
               
                  L 87/14
               
            
         KOMISJONI RAKENDUSMÄÄRUS (EL) 2022/424,
         14. märts 2022,
         millega muudetakse ja parandatakse rakendusmääruse (EL) 2021/404 I, IV, XV, XVI, XVII ja XXI lisa seoses selliste kolmandate riikide, territooriumide või nende tsoonide või bioturvarühmikute loeteludega, millest on lubatud liitu tuua hobuslasi, lihatooteid, piima, ternespiima, ternespiimatooteid ja piimatooteid, kesti ja veeloomi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 230 lõiget 1,
         ning arvestades järgmist:
         
                     (1)
                  
                  
                     Määruses (EL) 2016/429 on muu hulgas sätestatud loomade, loomse paljundusmaterjali ja loomsete saaduste saadetiste liitu toomist käsitlevad loomatervisenõuded ning seda kohaldatakse alates 21. aprillist 2021. Ühega nimetatud loomatervisenõuetest on ette nähtud, et nimetatud saadetised peavad olema pärit sellisest kolmandast riigist, territooriumilt või nende tsoonist või bioturvarühmikust, mis on loetellu kantud kooskõlas kõnealuse määruse artikli 230 lõikega 1.
                  
               
                     (2)
                  
                  
                     Komisjoni delegeeritud määrusega (EL) 2020/692 (2) täiendati määrust (EL) 2016/429 seoses loomatervisenõuetega, milles käsitletakse teatavatesse liikidesse ja kategooriatesse kuuluvate loomade, loomse paljundusmaterjali või loomsete saaduste saadetiste liitu toomist kolmandatest riikidest, territooriumidelt või nende tsoonidest või bioturvarühmikutest. Delegeeritud määruses (EL) 2020/692 on sätestatud, et selle määruse kohaldamisalasse kuuluvate loomade, loomse paljundusmaterjali ja loomsete saaduste saadetisi lubatakse liitu tuua ainult siis, kui need on pärit kolmandast riigist, territooriumilt või nende tsoonist või bioturvarühmikust, mis on konkreetsesse liiki või kategooriasse kuuluvate loomade, loomse paljundusmaterjali ja loomsete saaduste puhul loetellu kantud vastavalt kõnealuses delegeeritud määruses sätestatud loomatervisenõuetele.
                  
               
                     (3)
                  
                  
                     Komisjoni rakendusmäärusega (EL) 2021/404 (3) on kehtestatud selliste kolmandate riikide, territooriumide või nende tsoonide või bioturvarühmikute loetelud, millest on lubatud liitu tuua delegeeritud määruse (EL) 2020/692 kohaldamisalasse kuuluvate loomade, loomse paljundusmaterjali ja loomsete saaduste liike ja kategooriaid. Loetelud ja teatavad loeteludega seotud üldeeskirjad on esitatud kõnealuse rakendusmääruse I–XXII lisas.
                  
               
                     (4)
                  
                  
                     Rakendusmääruse (EL) 2021/404 IV lisas on esitatud selliste kolmandate riikide, territooriumide või nende tsoonide loetelu, millest on lubatud liitu tuua hobuslaste saadetisi. Kõnealuse loetelu teise veeru pealkirjas esitatud vigane viide tuleks parandada. Seepärast tuleks rakendusmääruse (EL) 2021/404 IV lisa vastavalt parandada.
                  
               
                     (5)
                  
                  
                     Rakendusmääruse (EL) 2021/404 XV lisa 1. osa A osas on esitatud selliste kolmandate riikide, territooriumide või nende tsoonide loetelu, millest on lubatud liitu tuua kabiloomadelt, kodulindudelt ja uluklindudelt saadud lihatoodete saadetisi. Kõnealuse loetelu viiendas veerus peaks Serbiat käsitlev kanne sigade puhul kajastama komisjoni rakendusotsuse (EL) 2019/1351 (4) artikli 1 punktis a osutatud riske maandavat töötlemist meetoditega B või C, mida kohaldati kuni 31. detsembrini 2021 ja mis on nüüd esitatud delegeeritud määruse (EL) 2020/692 XXVI lisas. Serbiat käsitlevat kannet tuleks parandada ja rakendusmääruse (EL) 2021/404 XV lisa tuleks seetõttu vastavalt parandada.
                  
               
                     (6)
                  
                  
                     Rakendusmääruse (EL) 2021/404 XVI lisas on esitatud selliste kolmandate riikide, territooriumide või nende tsoonide loetelu, millest on lubatud liitu tuua kestade saadetisi. Mongoolia esitas komisjonile oma vastused küsimustikule, milles käsitleti sellest kolmandast riigist kestade saadetiste liitu toomist loomade ja inimeste tervise seisukohast. Mongoolia on samuti esitanud komisjonile piisavad tõendid ja tagatised, et ta kantaks kõnealusesse loetellu, mida tuleks seetõttu muuta, et lisada sinna kõnealune kolmas riik. Rakendusmääruse (EL) 2021/404 XVI lisa tuleks seega vastavalt muuta.
                  
               
                     (7)
                  
                  
                     Rakendusmääruse (EL) 2021/404 XVII lisas on esitatud selliste kolmandate riikide, territooriumide või nende tsoonide loetelu, millest on lubatud liitu tuua piima, ternespiima, ternespiimatooteid, toorpiimast saadud tooteid ja piimatooteid, mis ei pea riskide maandamiseks läbima suu- ja sõrataudivastast eritöötlust. Kõnealuses loetelus tuleks võtta arvesse selliste kolmandate riikide või nende osade loetelu, millest on lubatud Euroopa Liitu tuua toorpiima, piimatoodete, ternespiima ja ternespiimatoodete saadetisi, ning märkida nende kaupade puhul nõutud kuumtöötlemise viis, mis on esitatud komisjoni määruse (EL) nr 605/2010 (5) I lisas, kuna määrus (EL) nr 605/2010 tunnistati kehtetuks ja asendati rakendusmäärusega (EL) 2021/404. Seepärast tuleks rakendusmääruse (EL) 2021/404 XVII lisa parandada, et lisada kanne Mani saare kohta, mis on loetletud määruse (EL) nr 605/2010 I lisas.
                  
               
                     (8)
                  
                  
                     Rakendusmääruse (EL) 2021/404 XXI lisas on esitatud selliste kolmandate riikide või territooriumide või nende tsoonide või bioturvarühmikute loetelu, millest on lubatud liitu tuua elusate veeloomade saadetisi. Kõnealust lisa tuleks parandada, lisades sinna uuesti 2., 3. ja 4. osa, nagu see oli enne rakendusmääruse (EL) 2021/404 XXI lisasse komisjoni rakendusmäärusega (EL) 2021/1937 (6) tehtud muudatusi, ning mis tahtmatult jäeti sellest rakendusmäärusest välja. Seepärast tuleks rakendusmääruse (EL) 2021/404 XXI lisa vastavalt parandada.
                  
               
                     (9)
                  
                  
                     Seepärast tuleks rakendusmäärust (EL) 2021/404 vastavalt muuta ja parandada.
                  
               
                     (10)
                  
                  
                     Kuna rakendusmäärust (EL) 2021/404 kohaldatakse alates 21. aprillist 2021, peaksid käesoleva määrusega rakendusmäärusesse (EL) 2021/404 tehtavad muudatused ja parandused õiguskindluse huvides jõustuma kiiremas korras.
                  
               
                     (11)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2021/404 I, IV, XV, XVI, XVII ja XXI lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu toomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
         
            (3)  Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).
         
            (4)  Komisjoni 19. augusti 2019. aasta rakendusotsus (EL) 2019/1351, millega kehtestatakse Serbia Vabariigist pärit sigadelt saadud lihatoodete ning töödeldud magude, põite ja soolte liitu impordi ja läbi liidu veo eritingimused kõnealuses riigis esineva Aafrika seakatku tõttu ning muudetakse rakendusotsust 2013/426/EL (ELT L 216, 20.8.2019, lk 1).
         
            (5)  Komisjoni 2. juuli 2010. aasta määrus (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete Euroopa Liitu toomisel (ELT L 175, 10.7.2010, lk 1).
         
            (6)  Komisjoni 9. novembri 2021. aasta rakendusmäärus (EL) 2021/1937, millega muudetakse rakendusmäärust (EL) 2021/404 dekoratiivsetel eesmärkidel kinnistes rajatistes peetavate limuste ja koorikloomade saadetiste liitu toomise osas ning sätestatakse nende kolmandate riikide või territooriumide või nende tsoonide või bioturvarühmikute loetelu, millest on lubatud selliseid saadetisi liitu tuua (ELT L 396, 10.11.2021, lk 36).
      
      
         
            LISA
            Rakendusmääruse (EL) 2021/404 I, IV, XV, XVI, XVII ja XXI lisa muudetakse ja parandatakse järgmiselt:
            
                        (1)
                     
                     
                        I lisa punkt 10 asendatakse järgmisega:
                        
                                    „10)
                                 
                                 
                                    Serbia puhul ei ole hõlmatud Kosovo territoorium (*).
                                 
                              
                           (*)  Kõnealune määratlus ei piira staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.“;"
                        
                     
                  
                        (2)
                     
                     
                        IV lisas asendatakse 1. osas tabelite pealkirjad järgmistega:
                        
                                    „ISO-kood ja nimi
                                    
                                    (kolmas riik või territoorium)
                                 
                                 
                                    
                                       Tsoon
                                    
                                    vastavalt 2. osale
                                 
                                 
                                    
                                       Sanitaarrühm
                                    
                                 
                                 
                                    
                                       Kategooriad,
                                    
                                    mida on lubatud liitu tuua
                                 
                                 
                                    
                                       Loomatervise sertifikaadid
                                    
                                 
                                 
                                    
                                       Eritingimused
                                    
                                    vastavalt 3. osale
                                 
                                 
                                    
                                       Loomatervise tagatised
                                    
                                    vastavalt 4. osale
                                 
                                 
                                    
                                       Lõpp-kuupäev
                                    
                                 
                                 
                                    
                                       Alguskuupäev“
                                    
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        (3)
                     
                     
                        XV lisa 1. osa A osas asendatakse Serbiat käsitlev kanne järgmisega:
                        
                                    „RS
                                    
                                    Serbia
                                 
                                 
                                    RS-0
                                 
                                 
                                    A
                                 
                                 
                                    A
                                 
                                 
                                    B või C
                                 
                                 
                                    A
                                 
                                 
                                    D
                                 
                                 
                                    D
                                 
                                 
                                    D
                                 
                                 
                                    D
                                 
                                 
                                    D
                                 
                                 
                                    Keelatud
                                 
                                 
                                    
                                       MPNT(*1)
                                    
                                       MPST“
                                    
                                 
                                 
                                     
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        (4)
                     
                     
                        XVI lisa 1. osas lisatakse ingliskeelses versioonis Marokot ja Uus-Meremaad käsitlevate kannete vahele Mongooliat käsitlev kanne:
                        
                                    „MN
                                    
                                    Mongoolia
                                 
                                 
                                    MN-0
                                 
                                 
                                    Kabiloomad ja kodulinnud
                                 
                                 
                                    CAS“
                                 
                                 
                                     
                                 
                                 
                                     
                                 
                              
                  
                        (5)
                     
                     
                        XVII lisa 1. osas lisatakse ingliskeelses versioonis Gröönimaad ja Jerseyd käsitlevate kannete vahele Mani saart käsitlev kanne:
                        
                                    „IM
                                    
                                    Mani saar
                                 
                                 
                                    IM-0
                                 
                                 
                                    Kabiloomad
                                 
                                 
                                    MILK-RM, MILK-RMP/NT, COLOSTRUM, COLOSTRUM-BP, DAIRY-PRODUCTS-PT“
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        (6)
                     
                     
                        XXI lisa 1. osa järele lisatakse 2., 3. ja 4. osa:
                        „2. OSA
                        
                           1. osa tabeli 2. veerus osutatud kolmandate riikide või territooriumide tsoonide või bioturvarühmikute kirjeldused
                        
                        
                                    
                                       Nimi
                                    
                                    (kolmas riik või territoorium)
                                 
                                 
                                    
                                       Kood
                                    
                                    (tsoon/bioturvarühmik)
                                 
                                 
                                    
                                       Tsooni kirjeldus
                                    
                                 
                              
                                    Kanada
                                 
                                 
                                    
                                       CA-1
                                    
                                 
                                 
                                    Briti Columbia
                                 
                              
                                    
                                       CA-2
                                    
                                 
                                 
                                    Alberta
                                 
                              
                                    
                                       CA-3
                                    
                                 
                                 
                                    Saskatchewan
                                 
                              
                                    
                                       CA-4
                                    
                                 
                                 
                                    Manitoba
                                 
                              
                                    
                                       CA-5
                                    
                                 
                                 
                                    New Brunswick
                                 
                              
                                    
                                       CA-6
                                    
                                 
                                 
                                    Nova Scotia
                                 
                              
                                    
                                       CA-7
                                    
                                 
                                 
                                    Prints Edwardi saar
                                 
                              
                                    
                                       CA-8
                                    
                                 
                                 
                                    Newfoundland ja Labrador
                                 
                              
                                    
                                       CA-9
                                    
                                 
                                 
                                    Yukon
                                 
                              
                                    
                                       CA-10
                                    
                                 
                                 
                                    Loodealad
                                 
                              
                                    
                                       CA-11
                                    
                                 
                                 
                                    Nunavut
                                 
                              
                                    
                                       CA-12
                                    
                                 
                                 
                                    Québec
                                 
                              
                                    Malaisia
                                 
                                 
                                    
                                       MY-1
                                    
                                 
                                 
                                    Malaisia poolsaar, Lääne-Malaisia
                                 
                              
                                    Ameerika Ühendriigid
                                 
                                 
                                    
                                       US-1
                                    
                                 
                                 
                                    Kogu riik, välja arvatud järgmised osariigid: New York, Ohio, Illinois, Michigan, Indiana, Wisconsin, Minnesota ja Pennsylvania
                                 
                              
                                    
                                       US-2
                                    
                                 
                                 
                                    Humboldti laht (California)
                                 
                              
                                    
                                       US-3
                                    
                                 
                                 
                                    Netartsi laht (Oregon)
                                 
                              
                                    
                                       US-4
                                    
                                 
                                 
                                    Wilapa laht, Totteni abajas, Oaklandi laht, Quilcence’i laht ja Dabobi laht (Washington),
                                 
                              
                                    
                                       US-5
                                    
                                 
                                 
                                    NELHA (Hawaii)
                                 
                              3. OSA
                        
                           1. osa tabeli 7. veerus osutatud eritingimused
                        
                        
                                    
                                       A
                                    
                                 
                                 
                                    Veeloomad ja elusaid veeloomi mittehõlmavad veeloomadelt saadud loomsed saadused, mille suhtes kohaldatakse ametliku sertifikaadi FISH-CRUST-HC osa II.2.4, peavad olema pärit käesoleva lisa 1. osa 2. veerus loetletud kolmandast riigist või territooriumilt või nende tsoonist või bioturvarühmikust. Igal juhul ei piira see komisjoni rakendusmääruse (EL) 2021/405 kohaldamist.  (*1)
                                    
                                 
                              
                                    
                                       B
                                    
                                 
                                 
                                    Veeloomad ja elusaid veeloomi mittehõlmavad veeloomadelt saadud loomsed saadused, mille suhtes kohaldatakse ametliku sertifikaadi MOL-HC osa II.2.4, peavad olema pärit käesoleva lisa 1. osa 2. veerus loetletud kolmandast riigist või territooriumilt või nende tsoonist või bioturvarühmikust. Igal juhul ei piira see rakendusmääruse (EL) 2021/405 kohaldamist.
                                    Käesolevat ametlikku sertifikaati võib kasutada ainult selliste inimtoiduks ettenähtud elusate veeloomade saadetiste liitu toomiseks, mis vastavad Euroopa Parlamendi ja nõukogu määruse (EÜ) nr 853/2004 III lisa VII jao V peatükis kehtestatud elusate kahepoolmeliste molluskite tervishoiustandarditele  (*2) ning komisjoni määruse (EÜ) nr 2073/2005 I lisa 1. peatüki punktides 1.17 ja 1.25 sätestatud toiduohutuskriteeriumidele  (*3).
                                 
                              4. OSA
                        
                           1. osa tabeli 8. veerus osutatud loomatervise tagatised
                        
                        puuduvad.“
                     
                  
               (*)  Kõnealune määratlus ei piira staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.“;“
            
               (*1)  Komisjoni 24. märtsi 2021. aasta rakendusmäärus (EL) 2021/405, millega kehtestatakse selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas Euroopa Parlamendi ja nõukogu määrusega (EL) 2017/625 (ELT L 114, 31.3.2021, lk 118).
            
               (*2)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).
            
               (*3)  Komisjoni 15. novembri 2005. aasta määrus (EÜ) nr 2073/2005 toiduainete mikrobioloogiliste kriteeriumide kohta (ELT L 338, 22.12.2005, lk 1).